പ്രെഗ്നന്സി പില്ലോ ഉപയോഗിക്കുമ്ബോള് ഈ കാര്യങ്ങള് ശ്രദ്ധിക്കാം! സാധാരണ തലയിണകളില് നിന്ന് വ്യത്യസ്തമായി നീളവും മൃദുത്വവും വളരെ കൂടുതലാണ് പ്രെഗ്നന്സി പില്ലോകള്. എന്നാല് മിക്ക സ്ത്രീകള്ക്കും ഇതിനെക്കുറിച്ച് അറിവില്ല എന്നതാണ് യാഥാര്ത്ഥ്യം. ഒരുപക്ഷെ ഗര്ഭ കാലയളവില് മുഴുവന് ഈ പില്ലോ ഉപയോഗിക്കുന്നത് നിങ്ങളുടെ പങ്കാളിയ്ക്ക് സന്തോഷമുണ്ടാക്കിയെന്നു വരില്ല, കാരണം മറ്റൊന്നുമല്ല, ഈ പില്ലോ ബെഡ് ന്റെ നല്ലൊരു ഭാഗം കൊണ്ട് പോകും, മാത്രമല്ല, അത്രത്തോളം സുഖകരമായതിനാല് നിങ്ങള് എല്ലായ്പ്പോഴും ഈ പ്രെഗ്നന്സി പില്ലോയോട് ചേര്ന്ന് കിടക്കുകയും ചെയ്യും. എന്നാല് വേദന കുറയ്ക്കാനും നന്നായി ഉറങ്ങാനും പ്രെഗ്നന്സി പില്ലോകള് വളരെയധികം സഹായിക്കും. അതുകൊണ്ട് ഈ സമയം ഏറ്റവും മനോഹരമാക്കാനായി ഒരു പ്രെഗ്നന്സി പില്ലോ വാങ്ങിക്കാന് മടി വേണ്ട. ഇനി പ്രെഗ്നന്സി പില്ലോ സാധാരണ പില്ലോയില് നിന്ന് എങ്ങനെ വ്യത്യാസപ്പെട്ടിരിക്കുന്നു എന്ന് നോക്കാം. നിങ്ങളുടെ ശരീരത്തിന്റെ നീളത്തിനോപ്പം അല്ലെങ്കില് അതിനേക്കാള് നീളത്തിലാണ് പ്രെഗ്നന്സി പില്ലോകള് നിര്മിച്ചിരിക്കുന്നത്. അതിനാല് ഒറ്റ നോട്ടത്തില് തന്നെ ഇവ സാധാരണ തലയിണകളില് നിന്ന് ഏറെ വ്യത്യാസപ്പെട്ടിരിക്കുന്നു. ഗര്ഭ കാലത്ത് പ്രത്യേകിച്ച് പ്രസവത്തോട് അടുത്തുവരുന്ന മാസങ്ങളില്. ഈ സമയങ്ങളില് ഒരു സാധാരണ പില്ലോ ഉപയോഗിച്ച് ആശ്വാസം കണ്ടെത്താന് കഴിയില്ല. പലപ്പോഴും കാല്മുട്ടുകള്ക്കിടയില് ഒരു പില്ലോ വെയ്ക്കുന്നത് ശരീരത്തിന് ആയാസം നല്കുന്ന ഒന്നാണ്. എന്നാല് ഗര്ഭകാലത്ത് സാധാരണ തലയിണ ഉപയോഗിച്ച് ഇങ്ങനെ ചെയ്യുന്നത് പ്രതീക്ഷിച്ച ഫലം നല്കില്ല. പകരം, പ്രെഗ്നന്സി പില്ലോ ഉപയോഗിക്കുകയാണെങ്കില് കാല്മുട്ടുകള്ക്കിടയില് സുഖകരമായി വെച്ചുകൊണ്ട് തന്നെ നിങ്ങള്ക്ക് ശരീര ഭാരം മുഴുവന് ആ പില്ലോയ്ക്ക് മുകളിലേക്ക് മാറ്റാന് കഴിയും. ദീര്ഘനേരം അസ്വസ്ഥതകള് ഒന്നും തന്നെയില്ലാതെ വിശ്രമിക്കാന് ഇത് സഹായിക്കും. ഭ്രൂണത്തിന് ഏകദേശം 20 ആഴ്ച പ്രായമാകുമ്ബോള് മുതല് ഇത് ഉപയോഗിച്ച് തുടങ്ങുന്നതാണ് നല്ലതെന്ന് വിദഗ്ദര് പറയുന്നു. ഈ സമയത്ത് ശരീരഭാരം വര്ധിച്ചു തുടങ്ങുകയും ക്ഷീണം വര്ധിച്ചു തുടങ്ങുകയും ചെയ്യുന്ന സമയമാണ്. ലിഗമെന്റുകളില് അധിക സമ്മര്ദ്ടം അനുഭവപ്പെടുകയും ചെയ്യും. ചെരിഞ്ഞു കിടക്കുന്ന സമയങ്ങളില് വളര്ന്നു വരുന്ന വയറിന് സപ്പോര്ട്ട് നല്കാനും ഈ പില്ലോ സഹായിക്കും. പങ്കാളി അടുത്തില്ലെങ്കില് മാനസികമായ ആശ്വാസം നല്കാനും ഇത് സഹായിക്കും. ഗര്ഭിണികളായ മിക്ക സ്ത്രീകളിലും നടുവേദന, കാലില് വേദനയും നീരും, മലബന്ധം, വയറിന്റെ അമിതഭാരം കാരണം പെല്വിക് ഭാഗത്ത് ഭാരം അനുഭവപ്പെടല് തുടങ്ങിയ പ്രശ്നങ്ങളെല്ലാം കാരണം ഉറക്കമില്ലായ്മ അനുഭവപ്പെടുന്നു. ഇതുമൂലം നെഞ്ചെരിച്ചില്, ഉയര്ന്ന രക്തസമ്മര്ദ്ദം, ദഹനക്കേട്, ആസിഡ് റിഫ്ലക്സ് എന്നിവയുമായി ബന്ധപ്പെട്ട പ്രശ്നങ്ങളും അനുഭവിക്കേണ്ടി വരും. എന്നാല് ഗര്ഭാവസ്ഥയില് തലയിണ ഉപയോഗിക്കുന്നത് ഉറക്കക്കുറവ് കാരണം ഉണ്ടാകുന്ന പ്രശ്നങ്ങളെല്ലാം ലഘൂകരിക്കുന്നു. ഒന്പത് മാസത്തിനിടയില് നിങ്ങളുടെ ശരീരം മാറ്റങ്ങള്ക്ക് വിധേയമാകുമ്ബോള്, ഗര്ഭധാരണത്തിന് മുമ്ബുള്ള അതേ രീതിയില് ഉറങ്ങാന് കഴിയില്ല. എന്നാല് പ്രെഗ്നന്സി പില്ലോ ഉപയോഗിച്ച് ഉറങ്ങുന്നത് സുഖപ്രദമായ സ്ഥാനം കണ്ടെത്താനും നട്ടെല്ല് ശരിയായി നില്ക്കുന്നുവെന്ന് ഉറപ്പാക്കാനും സഹായിക്കുന്നു. ഏറ്റവും സുഖകരമായി വശം ചെരിഞ്ഞുറങ്ങാന് ഇത് നിങ്ങളെ അനുവദിക്കുന്നു ,ഇത് മികച്ച രക്തചംക്രമണം സാധ്യമാക്കുന്നു. ഗര്ഭിണികള് മലര്ന്നു കിടന്നുകൊണ്ട് ഉറങ്ങുന്നത് നല്ലതല്ല എന്നാണ് വിദഗ്ദരുടെ പക്ഷം. വേഗത്തില് ഉറക്കത്തിലേയ്ക്ക് നീങ്ങാനും ദീര്ഘനേരം ആഴത്തില് ഉറങ്ങാനും പ്രെഗ്നന്സി പില്ലോയുടെ ഉപയോഗം സഹായിക്കും. പ്രസവശേഷം മുലയൂട്ടുന്ന സമയത്ത് കുഞ്ഞിനെ സുഖപ്രദമായ രീതിയില് എത്തിക്കാനും മുലയൂട്ടുന്നത് ആയസകരമാക്കാനും ഈ പ്രെഗ്നന്സി പില്ലോ ഉപയോഗപ്രദമാണ്. സങ്കീര്ണമായ പ്രസവമാണെങ്കില് അതിനോടനുബന്ധിച്ചുള്ള പ്രയാസങ്ങള് ഒരു പരിധി വരെ കുറയ്ക്കാനും ഇത് ഉപയോഗിക്കുന്നതിലൂടെ സാധ്യമാകും.